CELEX: 62015TA0068
Language: et
Date: 2018-09-19 00:00:00
Title: Kohtuasi T-68/15: Üldkohtu 19. septembri 2018. aasta otsus – HH Ferries jt versus komisjon (Riigiabi — Abi Sundi väina raudtee-maantee püsiühendusele — Rootsi ja Taani riigi poolt Sundi väina püsiühenduse infrastruktuuri projektile antud rahaline abi — Riigigarantiid — Rahaline abi — Otsus jätta vastuväited esitamata — Otsus, milles tuvastatakse riigiabi puudumine — Tühistamishagi — Vaidlustatav akt — Vastuvõetavus — Ametliku uurimismenetluse algatamata jätmine — Tõsised raskused — Mõiste „abikava“ — Abi üleeuroopalist huvi pakkuva tähtsa projekti elluviimiseks — Garantiis sisalduva abielemendi hindamine — Garantiis sisalduva abi piiratus — Proportsionaalsus — Õiguspärane ootus)

29.10.2018   
            
            
               ET
            
            
               Euroopa Liidu Teataja
            
            
               C 392/20
            
         
      Üldkohtu 19. septembri 2018. aasta otsus – HH Ferries jt versus komisjon
      (Kohtuasi T-68/15) (1)
      
      ((Riigiabi - Abi Sundi väina raudtee-maantee püsiühendusele - Rootsi ja Taani riigi poolt Sundi väina püsiühenduse infrastruktuuri projektile antud rahaline abi - Riigigarantiid - Rahaline abi - Otsus jätta vastuväited esitamata - Otsus, milles tuvastatakse riigiabi puudumine - Tühistamishagi - Vaidlustatav akt - Vastuvõetavus - Ametliku uurimismenetluse algatamata jätmine - Tõsised raskused - Mõiste „abikava“ - Abi üleeuroopalist huvi pakkuva tähtsa projekti elluviimiseks - Garantiis sisalduva abielemendi hindamine - Garantiis sisalduva abi piiratus - Proportsionaalsus - Õiguspärane ootus))
      (2018/C 392/23)
      Kohtumenetluse keel: inglise
      
         Pooled
      
      
         Hagejad: HH Ferries I/S, endine Scandlines Øresund I/S (Helsingør, Taani), HH Ferries Helsingor ApS (Helsingør), HH Ferries Helsingborg AB, endine HH-Ferries Helsingborg AB, (Helsingborg, Rootsi) (esindajad: advokaadid M. Johansson, R. Azelius, P. Remnelid ja L. Sandberg-Mørch)
      
         Kostja: Euroopa Komisjon (esindajad: L. Flynn, S. Noë, R. Sauer ja L. Armati)
      
         Kostja toetuseks menetlusse astujad: Taani Kuningriik (esindajad: esialgu C. Thorning, hiljem J. Nymann Lindegren, keda abistas advokaat R. Holdgaard), Rootsi Kuningriik (esindajad: esialgu E. Karlsson, L. Swedenborg, A. Falk, C. Meyer-Seitz, U. Persson ja N. Otte Widgren, hiljem A. Falk, C. Meyer-Seitz, L. Zettergren ja H. Shev)
      
         Ese
      
      ELTL artikli 263 alusel esitatud nõue tühistada komisjoni 15. oktoobri 2014. aasta otsus C(2014) 7358 final, mitte kvalifitseerida teatavaid meetmeid abiks ega esitada pärast ELTL artikli 108 lõikes 3 ette nähtud esialgset uurimist vastuväiteid järgmistele riigiabidele: SA.36558 (2014/NN) ja SA.38371 (2014/NN) – Taani ning SA.36662 (2014/NN) – Rootsi, mis puudutavad Sundi väina raudtee-maantee püsiühenduse infrastruktuuri projekti riiklikku finantseerimist (ELT 2014, C 418, lk 1 ja ELT 2014, C 437, lk 1).
      
         Resolutsioon
      
      
                  1.
               
               
                  Tühistada Euroopa Komisjoni 15. oktoobri 2014. aasta otsus C(2014) 7358 final osas, milles otsustati mitte esitada vastuväiteid Øresundsbro Konsortietile varade allahindamise ja kahjumi edasikandmise võimaldamises väljenduva Taani Kuningriigi maksualase abi ning Øresundsbro Konsortietile Taani Kuningriigi ja Rootsi Kuningriigi antud garantiide kohta.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Jätta komisjoni kohtukulud tema enda kanda ja mõista temalt välja HH Ferries I/S-i, HH Ferries Helsingor ApS-i ja HH Ferries Helsingborg AB kohtukulud.
               
            
                  4.
               
               
                  Jätta Taani Kuningriigi ja Rootsi Kuningriigi kohtukulud nende endi kanda.
               
            
         (1)  ELT C 138, 27.4.2015.